Publication: Magyar Közlöny
Issue: MK-2006-162 (Year: 2006, Number: 162)
Era: 2004-2010
Section: A 30/1992. (V. 26.) AB határozat a véleménynyilvánítás szabadságának kitüntetett szerepet biztosít az alkotmányos alapjogok között, és hangsúlyozza, hogy tulajdonképpen „anyajoga” ez többféle kommunikációs alapjognak (úgymint például sajtó- és szólásszabadság). A szabad véleménynyilvánításhoz való jog a véleményt annak érték- és igazságtartalmára tekintet nélkül védi, a szabad kommunikációban helye van minden véleménynek, jónak és károsnak,
Paragraph Index: 1176

A 30/1992. (V. 26.) AB határozat a véleménynyilvánítás szabadságának kitüntetett szerepet biztosít az alkotmányos alapjogok között, és hangsúlyozza, hogy tulajdonképpen „anyajoga” ez többféle kommunikációs alapjognak (úgymint például sajtó- és szólásszabadság). A szabad véleménynyilvánításhoz való jog a véleményt annak érték- és igazságtartalmára tekintet nélkül védi, a szabad kommunikációban helye van minden véleménynek, jónak és károsnak, kellemesnek és sértõnek egyaránt. Az Alkotmánybíróság álláspontja szerint ennek a jognak kitüntetett szerepe van, de ez nem jelenti annak korlátozhatatlanságát. Az Alkotmány a szabad kommunikációt biztosítja, de az alapjog gyakorlásának külsõ korlátai vannak, melyek elõtt meghátrálni kénytelen. Az alapjogi mezsgye külsõ határai az emberi méltósághoz, a becsülethez és jóhírnévhez való jog [ABH 36/1994. (VI. 24.)]. A fentiek alapján elmondható, hogy egy társkeresõ chat fórumon bárki kritikát, véleményt fogalmazhat meg Önnel kapcsolatosan. A véleménynek a személyiség védelmére hivatott alkotmányos alapjogok szabnak határt, védendõ érték a magánszféra, amelybe az egyén személyiségi jogai, becsülete, magántitka és személyes adatai is beletartoznak.

Source: https://magyarkozlony.hu/hivatalos-lapok/ec916f1212be47f986b8ff66321f612f3f84249c/dokumentumok/354736539135994c9a11e9446269ab21e90b54b0/letoltes